ร้านขายกาแฟ เบเกอรี่ อาหารฝรั่งร้านนี้ ผ่านไปมาที่สถานี Shinjuku แล้วอดไม่ได้ที่จะมองด้วยความเพลิดเพลิน ร้านอยู่ประตูทางเข้าห้าง Lumine 2 ฝั่ง South Exit จองสถานี Shinjuku ทางเดินจะแบ่งร้านเป็น 2 ฝั่ง คือ ฝั่งเบเกอรี่และฝั่งร้านกาแฟ การบริการที่นี่มีแต่พนักงานสาวๆ ทั้ง 2 โซน แต่งกายสีขาวดำเป็นธีมร้าน ดู เท่ห์ และเก๋ๆ 

   ฝั่งเบเกอรี่ ขนมหลากหลายเมนู แน่นร้าน แต่ละชนิดวางกอง..(ใข้คำว่ากองเลย555) เยอะมากและเรียงต่อๆกันเป็นแถบๆ โซนอาหารก็มีอาหารญี่ปุ่นแนวฟิวชั่นเล็กๆ ได้อารมณ์ customized ให้เข้ากับลูกค้าที่นี่เป็นอย่างมาก เมนูเด่นๆ มีสโคนชาเขียว (Green Tea Scone) และสโคนหินสีดำ (...แปลยากจุง~ Black Rock Scone) ซินนาม่อนโรล (Cinnamon Roll) ก็ครีมเยอะ 
ช็อคโกแล็ตมัฟฟิน และแอ๊ปเปิ้ลครัมเบิ้ล ก็ดูดี ....ว่าแล้วลองทานชิ้นสีดำนี่แหละ^^* ชื่อว่า "Black Rock Scone" ราคา 280 เยน รสชาติอร่อยดี แปลกด้วย ทาน 3-4 คำหมดแล้ว (><)*

   ฝั่งกาแฟ คนเต็มตลอด ทั้งๆ ที่ที่นั่งเยอะมาก ไม่ได้มีคนมาต่อคิวยาวเหมือนร้านอื่นน่าจะเป็นเพราะที่นั่งเยอะและลูกค้าเข้าออกไว เสียดายที่ร้านไม่มีไวไฟให้ แม้ร้านจะแนะนำให้ใช้ไวไฟของห้าง Lumine แต่การเข้าใช้งานต้องลงทะเบียนและต้องรอรับที่อีเมลล์ ทำให้ไม่สะดวก เลยไม่ได้ใช้บริการฝั่งร้านกาแฟ ทานแต่ขนมอย่างเดียวเท่านั้น ฝั่งนี้มีขายทั้งกาแฟ ชา และน้ำผลไม้ต่างๆ